TYÖSUHTEEN

IRTISANOMISILMOITUS

TYÖNANTAJA

ILMOITUS TYÖSUHTEEN IRTISANOMISESTA

Työnantaja

[Työnantajan nimi]

[Y-tunnus]

Työntekijä

[Etunimi Sukunimi]

[Syntymäaika]

Työsuhteen irtisanominen

Työnantajan ja työntekijän välillä on allekirjoitettu [Päivämäärä] toistaiseksi voimassa oleva työsopimus. Työntekijän työsopimus irtisanotaan

[・] työntekijästä johtuvasta syystä, koska työntekijä on laiminlyönyt työsuhteesta johtuvien velvollisuusien täyttämisen kirjallisesta varoituksesta [Päivämäärä] huolimatta.

TAI

[・] tuotannollisesta ja taloudellisesta syystä. Työsopimuksen mukainen työ on taloudellisista, tuotannollisista tai toiminnan uudelleenjärjestelyistä johtuvista syistä vähentynyt olennaisesti ja pysyvästi, eikä Työntekijää voida sijoittaa tai kouluttaa toisiin tehtäviin.

Työntekijää on kuultu ja hänelle on erikseen varattu tilaisuus tulla kuulluksi em. työsuhteen irtisanomisen perusteena olevista seikoista [Päivämäärä]. Työntekijällä on ollut oikeus käyttää avustajaa kuulemistilaisuudessa.

Työsopimuksen mukainen irtisanomisaika on [x] kuukautta.

Työsuhteen päättymispäivä on [Päivämäärä].

Tätä asiakirjaa on laadittu kaksi (2) saman sisältöistä kappaletta, yksi Työntekijälle ja yksi Työnantajalle.

Paikka, aika ja allekirjoitukset

[Paikka] [Päivämäärä]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Työnantaja]

**Tiedoksianto**

Työntekijä on saanut tiedoksi Työnantajan irtisanomisilmoituksen.

[Paikka] [Päivämäärä]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Työntekijä]

Mikäli Työntekijä ei allekirjoita Työnantajan toimittamaa ilmoitusta vastaanotetuksi, todistajat:

[Paikka] [Päivämäärä]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Todistaja 1 ] [Todistaja 2 ]

Lakialan ammattilaisen neuvot Asiakirjan täyttämiseen:

1. Työnantaja voi irtisanoa toistaiseksi voimassa olevan työsopimuksen vain asiallisesta ja painavasta syystä. Irtisanomisperuste voi olla joko työntekijästä johtuva tai taloudellinen ja tuotannollinen.
2. Työntekijästä johtuvana tai hänen henkilöönsä liittyvänä asiallisena ja painavana irtisanomisperusteena voidaan pitää työsopimuksesta tai laista johtuvien, työsuhteeseen olennaisesti vaikuttavien velvoitteiden vakavaa rikkomista tai laiminlyöntiä sekä sellaisten työntekijän henkilöön liittyvien työntekoedellytysten olennaista muuttumista, joiden vuoksi työntekijä ei enää kykene selviytymään työtehtävistään. Työsopimuslain 7 luvun 2 §:ssä on määritelty irtisanomisperusteita, joita ei voida pitää asiallisena ja painavana irtisanomisperusteena. Näitä ovat esimerkiksi työntekijän sairaus, vamma tai tapaturma (tietyin poikkeuksin) ja työntekijän turvautuminen käytettävissään oleviin oikeusturvakeinoihin.
3. Ennen kuin työnantaja irtisanoo työntekijän hänen henkilöönsä liittyvästä syystä, työnantajan on varattava työntekijälle tilaisuus tulla kuulluksi.
4. Työnantaja saa irtisanoa työsopimuksen, kun tarjolla oleva työ on taloudellisista, tuotannollisista tai työnantajan toiminnan uudelleenjärjestelyistä johtuvista syistä vähentynyt olennaisesti ja pysyvästi. Työsopimuslain 7 luvun 3 §:ssä on määritelty tilanteita, joissa irtisanomisperustetta ei ole. Näin on esimerkiksi silloin, kun töiden uudelleen järjestelystä ei ole aiheutunut työn tosiasiallista vähentymistä.
5. Irtisanomisilmoituksesta alkaa kulua irtisanomisaika, jonka päätyttyä työsuhde päättyy. Työsopimuslain mukaan työnantajan irtisanomisaika on 14 päivää, jos työsuhde on jatkunut enintään yhden vuoden; yksi kuukausi, jos työsuhde on jatkunut yli vuoden mutta enintään neljä vuotta; kaksi kuukautta, jos työsuhde on jatkunut yli neljä mutta enintään kahdeksan vuotta; neljä kuukautta, jos työsuhde on jatkunut yli kahdeksan mutta enintään 12 vuotta; kuusi kuukautta, jos työsuhde on jatkunut yli 12 vuotta. Lain mukaisista irtisanomisajoista voidaan poiketa työnantajan ja työntekijän välisellä sopimuksella tai työehtosopimuksessa.



Hei,

Kiitos sinulle, että olet käyttänyt Laki24.fi-sivuston palveluita.

Mikäli tarvitset vielä neuvoja asiakirjan täyttämisessä tai muissa lakiasioissa saat apua helposti Laki24 – palvelun lakimiehiltä. Soittamalla lakipuhelimeen saat vastaukset nopeasti ja suoraan lakialan ammattilaisilta.

Lakimiehen tavoitat numerosta:

0600 11133 [Yksityiset] ja 0600 11188 [Yritykset].

Lakipuhelin palvelee sinua ma-pe 08:00 – 22:00 ja la – su 10:00 – 18:00. Puhelun hinta on 2,95 €/min +pvm.